Video: Studente takel UV-personeellid | Maroela Media
AfriForum Jeug het Dinsdag 'n klagte teen studente van die EFF Students Command (EFFSC) aan die Universiteit van die Vrystaat aanhangig gemaak nadat 'n personeellid asook studente vroeër die dag gedurende 'n betoging op kampus deur betogende studente aangerand is.
Chantelle du Preez, AfriForum Jeug se nasionale koördineerder vir tersiêre instellings, het in 'n verklaring gesê die groep studente het opgeruk waarna talle klasse en toetse tydens die betoging ontwrig en studente sowel as personeel deur betogers aangerand is.
"AfriForum Jeug het 'n dringende skrywe aan Pura Mgolombane, dekaan van studentesake, gerig waarin ons vra dat hy onmiddellik teen die betogers optree om seker te maak ander studente se veiligheid en reg tot onderrig word nie geskend nie," lui die verklaring.
'n Video word tans op sosiale media versprei waarin 'n gestoei tussen 'n personeellid en studente op die trappe van 'n gebou op kampus gesien kan word voordat 'n man die personeellid te hulp kom soos hy opstaan. Talle gille van studente kan in die video gehoor word.
Volgens Du Preez is Marchelle Malan, voorsitter van AfriForum Jeug se Kovsies-tak, ook deur betogende studente gedreig dat hulle haar sal "bykom indien sy die video's teen hulle sou gebruik".
Maroela Media het 'n navraag aan die universiteit se woordvoerder gerig.
AfriForum Jeug In die nuus Universiteit van die Vrystaat
Ja nee dit is nou weer tyd om eksamen te skryf. Enige iets om dit mis te spring. Weet nie hoekom hulle toegelaat word om die lewens van almal om hulle te ontwrig nie. Daar bestaan nie meer so woord soos skors nie.
Ek sien nie n gestoei nie,ek sien n blanke personeellid wat deur swart studente aangerand word op kampus.Kom ons kyk of daar op getree gaan word teen hulle.
Regtig? Ek twyfel sterk of 1) die universiteit die ruggraat gaan he om sie skuldiges aan die pen te laat ry en 2) hulle eie party hulle gaan aanvat oor hulle swak optrede. Geen wonder SA se kwalifikasies oorsee word nie meer in dieselfde lig gesien as 10 jaar terug nie.
Hy moet 'n aanrandingsaak maak jy kan mos duidelik sien op die video wie die skuldige partye is???
Gee elke persoon n Universiteits-graad,voertuig-lisensie en geboorte-sertifikaat by geboorte….dan is dit in sy eie hande om praktiese ondervinding op te bou en dan te gaan werk soek…….niks meer tyd mors om eers skool toe te gaan nie…soek dadelik werk as jy jou ouerhuis wil verlaat…werkgewers kan dan werkers kies volgens hulle self opgeboude kennis en ervaring….dan is daar nie meer mors van geld nie….dan is almal equal.